Willem Hubert Nolens

Willem Hubert Nolens (født 7. september 1860 i Venlo i Nederland, død 27. august 1931 i Haag) var en nederlandsk katolsk prest, jurist, professor og politiker.


== Liv og virke ==


=== Bakgrunn ===
Willem Hubert Nolens var sønn av garneren Martin Nolens og hans hustru Hermina Hubertina Linskens. Han studerte filosofi ved Bisschoppelijk College i Rolduc (1874–1880), katolsk teologi ved prestseminaret i Roermond (1880–1884) og juss, statsvitenskap og rettsvitenskap ved Universitetet i Utrecht (1887–1890).


=== Prest ===
Nolens ble presteviet 26. mars 1887 for bispedømmet Roermond, og underviste i økonomi og i moralteologi ved presteseminaret i Rolduc. Han ble i 1912 pavelig husprelat.
Han ble i 1909 ekstraordinær professor i arbeidsrett ved Universiteit van Amsterdam, en tjeneste han innehadde til 1927. Fra 1912 var han pavelig husprelat med tittelen monsignore, og fra samme år også president i Det høyeste arbeidsråd.


=== Politisk virke ===
Han var folkevalgt medlem av Generalstatenes andre kammer fra 1896, for valgkretsen Venlo. Han ble der medlem av klubben av katolske parlamentsmedlemmer som den katolske prest og politiker Herman Schaepman var leder av.
Deretter ble han leder for Algemeene Bond van Roomsch-Katholieke Kiesverenigingen (Generalligaen for de romersk-katolske valgforbund). I 1918 ble han formateur av ent refjeringskabinett - den som sammenstilte en ny regjering. Dette ville normalt innebære at han også skulle bli regjeringens sjev. Men han takket nei til å overta som Nederlands ministerpresident; dette var et politisk verv som ikke lot seg forene med hans prestelige stand. Isteden ble det Charles Ruijs de Beerenbrouck som ble den første katolske statsminister i Nederland, og som ledet det regjeringskabinett Nolens hadde dannet.
I 1926 ble Algemeene Bond van Roomsch-Katholieke Kiesverenigingen konsolidert og ble til Roomsch-Katholieke Staatspartij (Det romersk-katolske statsparti).
Unge katolske intellektuelle som mot slutten mot 1920-årene beveget seg mot høyreekstremisme utsatte Nolens for økende kritikk. I 1930 rettet den nazistisk sinnede katolske dikteren Gerard Wijdeveld voldsomme angrep mot Nolens i sitt dikt De Droom van Nolens (Nolens' drøm) for for det dikteren oppfattet som en ettergivende holdning hva angikk religionsfrihet i Nederlandsk Ostindia.Nolens var en innflytelsesrik politiker i nederlandsk politikk i 1920-årene og til sin død i august 1931, i og med at Roomsch-Katholieke Staatspartij var det største parti i det nederlandske parlament den gang. Han var umåtelig populær blant gruvearbeiderene i hans hjemprovins Limburg, som følte at de skyldte ham stor takk for bedrede arbeids- og boligforhold i og med hans innsats for sosiale reformer. Kvelden før hans begravelse ble gatelyktene tildekket i Venlo som uttrykk for sorg. Ti tusen mennesker deltok ved begravelsen dagen etter.


== Referanser ==


== Litteratur ==
Gribling, J.P. (1978): Willem Hubert Nolens 1860–1931: uit het leven van een priester-staatsman, Van Gorcum, Assen, ISBN 9023216431 https://opc-kb.oclc.org//DB=1/IMPLAND=Y/LNG=NE/SID=6f75a2b2-1a/SRT=YOP/CMD?ACT=SRCHA&IKT=1007&SRT=YOP&TRM=9023216431
Nolens, Willem Hubert i Nordisk familjebok (2. utgaves supplement, 1925)


== Eksterne lenker ==
 (en) Willem Hubert Nolens – kategori av bilder, video eller lyd på Commons